Държавен вестник, бр. 15, 2025 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  15
3. Средствата за масово осведомяване 
могат да изпращат в Комисията по вътреш­
на сигурност и обществен ред въпроси към 
кандидатите, които да им бъдат поставени 
не по-късно от три дни преди изслушването. 
Въпросите се съобщават на кандидатите в 
писмен вид не по-късно от 24 часа преди из­
слушването. Анонимни становища и сигнали 
не се разглеждат.
4. Становищата и въпросите се изпращат 
по пощата на адрес: гр. София, пл. „Княз 
Александър I“ № 1, Комисия по вътрешна 
сигурност и обществен ред, или по елек­
тронен път на e-mail: 51_kvsor@parliament.
bg. Становищата и въпросите се публикуват 
на специализираната тематична страница на 
интернет портала на Народното събрание при 
спазване изискванията на Закона за защита 
на личните данни и Закона за защита на 
класифицираната информация.
III. Извършване на предварителна про­
верка по Закона за достъп и разкриване на 
документите и за обявяване на принадлеж­
ност на български граждани към Държавна 
сигурност и разузнавателните служби на 
Българската народна армия
1. Кандидатите се проверяват за принад­
лежност към органите по чл. 1 от Закона за 
достъп и разкриване на документите и за 
обявяване на принадлежност на български 
граждани към Държавна сигурност и разуз­
навателните служби на Българската народна 
армия. Искането за извършване на предвари­
телна проверка по чл. 27, ал. 1, т. 2 от Закона 
за достъп и разкриване на документите и за 
обявяване на принадлежност на български 
граждани към Държавна сигурност и разуз­
навателните служби на Българската народна 
армия се прави от председателя на Комисията 
по вътрешна сигурност и обществен ред.
2. Резултатите от проверката се публикуват 
на специализираната тематична страница на 
интернет портала на Народното събрание.
IV. Изслушване на кандидатите
1. Преди да изслуша предложените кан­
дидати, Комисията по вътрешна сигурност 
и обществен ред проверява представените 
документи и дали кандидатите отговарят 
на изискванията за заемане на съответната 
длъжност, като съставя списък на допуснатите 
за изслушване кандидати. Списъкът с допус­
натите кандидати се публикува на специа­
лизираната тематична страница на интернет 
портала на Народното събрание.
2. Изслушването се провежда в открито 
заседание на Комисията по вътрешна сигур­
ност и обществен ред, което е публично.
3. По азбучен ред на собствените имена 
всеки кандидат се представя от представител 
на вносителя в изложение до 3 минути. Пред­
ставянето включва и данни за специфичната 
подготовка, мотивацията, публичната репу­
тация и обществената подкрепа за кандидата.
4. Всеки от кандидатите представя своята 
концепция за дейността на Комисията за 
защита на личните данни в Комисията по 
вътрешна сигурност и обществен ред в изло­
жение до 7 минути.
5. Комисията по вътрешна сигурност и 
обществен ред провежда разисквания по на­
правените предложения. Народните предста­
вители могат да задават въпроси към всеки 
кандидат. Времето за изложение на въпросите 
е до 2 минути.
6. Кандидатите отговарят на поставените 
им от народните представители въпроси в 
изложение до 5 минути.
7. Председателят на Комисията по вътрешна 
сигурност и обществен ред представя в ре­
зюме становищата и въпросите на лицата по 
чл. 89, ал. 4 от Правилника за организацията 
и дейността на Народното събрание.
8. Всеки кандидат отговаря на предста­
вените становища и поставените въпроси в 
рамките до 3 минути.
9. Комисията по вътрешна сигурност и 
обществен ред може да изисква допълнителна 
информация както от кандидата, така и от 
съответния компетентен орган.
10. От изслушването се изготвя пълен 
стенографски протокол, който се публикува 
на специализираната тематична страница на 
интернет портала на Народното събрание.
11. На основание чл. 89, ал. 5 от Правилни­
ка за организацията и дейността на Народното 
събрание Комисията по вътрешна сигурност 
и обществен ред изготвя и внася в Народното 
събрание доклад от изслушването на канди­
датите. Към доклада се прилага проект на 
решение за избор на всеки от кандидатите 
за председател и членове на Комисията за 
защита на личните данни.
12. Отказът на кандидат от участие в из­
слушването не спира процедурата по отно­
шение на другите кандидати.
V. Избор на председател и членове на 
Комисията за защита на личните данни от 
Народното събрание
1. Заседанието се излъчва в реално време в 
интернет чрез интернет портала на Народното 
събрание. С решение на Народното събрание 
на заседанието присъстват предложените 
кандидати.
2. Докладът на Комисията по вътрешна 
сигурност и обществен ред се предоставя на 
народните представители не по-късно от 7 дни 
преди заседанието, на което ще бъдат гласу­
вани кандидатурите. Докладът се представя 
пред Народното събрание ведно с проектите 
на решения за избор на кандидатите.